Prienų rajono savivaldybės tarybai

## SPRENDIMO ,,DĖL LAISVOS VALSTYBINĖS ŽEMĖS SKLYPŲ PRIPAŽINIMO BŪTINAIS VISUOMENĖS POREIKIAMS IR JŲ ĮTRAUKIMO Į NEPRIVATIZUOTINŲ SKLYPŲ SĄRAŠĄ“ PROJEKTO AIŠKINAMASIS RAŠTAS

2020-09-09

Gautas Prienų rajono savivaldybės administracijos Stakliškių seniūnijos 2020-08-21 raštas Nr. (33.12ST)-SD-1020 „Dėl žemės sklypų paėmimo visuomenės poreikiams, jų įteisinimo“ įtraukti į neprivatizuojamų ir negrąžinamų objektų sąrašą apie 0,2565 ha, 0,5539 ha ir 0,3609 ha ploto valstybinės žemės sklypus, esančius Kauno g. ir Vilniaus g., Stakliškių k., Stakliškių sen., Prienų r. sav.

Rašte nurodyta, kad Stakliškių seniūnija Liepų gatvėje norėtų įsirengti aikštę, poilsio ir kultūrinių renginių erdvę, šalia Liepų g. esančiame žemės sklype – Atminties kalnelį. Šiuos žemės plotus seniūnija tvarko ir prižiūri.

Atsižvelgdami į gautą prašymą, parengėme apie 0,2565 ha, 0,5539 ha ir 0,3609 ha plotų valstybinės žemės sklypų schemą. Siūlome šiuos laisvos valstybinės žemės sklypus pripažinti būtinais visuomenės poreikiams ir juos įtraukti į neprivatizuotinų sklypų sąrašą, patvirtintą Prienų rajono savivaldybės tarybos 2007 m. balandžio 26 d. sprendimu Nr. T3-35 ,,Dėl laisvos valstybinės žemės sklypų pripažinimo būtinais visuomenės poreikiams ir jų įtraukimo į neprivatizuotinų sklypų sąrašą“. Taip pat sprendimo projekte siūlome Nacionalinės žemės tarnybos prie Žemės ūkio ministerijos Prienų ir Birštono skyriui šių žemės sklypų neprivatizuoti.

Skyriaus vedėja Dalia Joneliūnienė

Aušra Žiurauskaitė, tel. (8 319) 61 127, el. p. ausra.ziurauskaite@prienai.lt